



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**1 FEBRUAREI 2017**

Ca urmare a solicitării de emitere a acordului de mediu adresată de SC ÎNDEMÂNAREA PRODCOM SRL cu sediul în localitatea Livezile, nr. 309/J, comuna Livezile, pentru proiectul: *„Amenajare piscicolă – Reteag 14”,* propus a fi amplasat în localitatea Braniştea, extravilan, comuna Braniştea *„Amenajare piscicolă – Reteag 14”,* propus a fi amplasat în localitatea Braniştea, extravilan, comuna Braniştea, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud sub nr. 5855/25.05.2016, completată la nr. 662/25.01.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *1.02.2016*, că proiectul: *„Amenajare piscicolă – Reteag 14”,* propus a fi amplasat în localitatea Braniştea, extravilan, comuna Braniştea, judeţul Bistriţa-Năsăud, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2 la:*

*- punctul 2, lit. a), cariere, exploatări miniere de suprafaţă, altele decât cele prevăzute în anexa nr. 1 şi la*

*- punctul 1, lit. f) crescătorii pentru piscicultură intensivă”;*

*b) proiectul prevede exploatarea de nisipuri şi pietrişuri pe o suprafaţă de 4 128 m2, sub pânza freatică, până la o adâncime de de 5 m, 1 m sub nivelul pânzei freatice;*

*- exploatarea resurselor de nisip si pietriş se va face sub nivelul hidrostatic, - balastul extras se încarcă direct în mijloace de transport, fără a se face depozite intermediare şi va fi transportat la beneficiari sau la staţia de sortare a titularului;*

*- în urma exploatării va rezulta un lac piscicol cu suprafaţa luciului de apă de 3300 m2, un volum de 6270 m3, cu o adâncime medie a apei de 1,9 m;*

*- rezerva estimată de resurse este de 26 300 m3;*

*- alimentarea cu apă a lacului se va realiza din apa freatică şi din precipitaţii;*

*- lacul nu are prevăzute goliri și nu va fi furajat;*

*- accesul la perimetru se face din DN 17 D pe un drum comunal de cca 1000 m utilizat de cetăţeni pentru a ajunge la terenurile agricole din această zonă, dar şi ca drum de exploatare; căile de acces sunt accesibile pentru utilaje şi mijloace auto, fiind necesare doar lucrări de întreţinere a acestora;*

*c) nu se asigură utilităţi (alimentare cu apă, alimentare cu energie electrică), în perimetrul de exploatare;*

*- are avizul de gospodărire a apelor nr. 11 din 19.01.2017 emis de Administraţie Bazinală de Apă Someş - Tisa;*

*d) proiectul nu este situat în arie dens populată;*

*e) în zonă se desfăşoară activităţi de exploatare nisip şi pietriş, dar efectul cumulativ al acestora nu este semnificativ;*

*f) nu se utilizează substanţe periculoase pentru realizarea proiectului și pentru funcţionarea activității;*

*g) proiectul este situat în afara ariilor naturale protejate, a zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*h) deşeurile rezultate, atât în etapa de realizare a investiţiei, cât şi în perioada de funcţionare a obiectivului, se vor colecta selectiv şi vor fi preluate de firme autorizate. Deşeurile menajere vor fi transportate şi depozitate prin relaţie contractuală cu operatorul de salubritate;*

*i) pământul rezultat din decopertare se va depozita în imediata apropiere a obiectivului și după extragerea zăcământului va fi utilizat pentru refacerea mediului şi a digului perimetral;*

*j) prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă;*

*k) se utilizează resurse naturale regenerabile;*

*l) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*m) anunţul public privind depunerea solicitării de emitere a acordului de mediu a fost mediatizat prin afişare la sediul Primăriei Comunei Braniştea, prin publicare în presa locală şi afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/contestaţii/comentarii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus intră sub incidenţa art. 28 din Legea nr. 49/2011 pentru aprobarea, cu modificări, a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, amplasamentul acestuia fiind situat în vecinătatea sitului ROSCI0437 Someşul Mare între Mica şi Beclean la o distanţă de circa 380 m faţă de acesta;*

*b) aria protejată de interes comunitar ROSCI0437 Someşul Mare între Mica şi Beclean a fost desemnată pentru habitatul Zăvoaie cu Salix alba şi Populus alba, pentru 7 specii de peşti şi 1 amfibian;*

*c) proiectul nu are impact semnificativ asupra speciilor şi/sau habitatelor de interes comunitar pentru care a fost desemnată aria naturală protejată, deoarece:*

* *folosinţa actuală a terenului (arabil), amplasamentul nu constituie habitat potenţial pentru specii;*
* *implementarea proiectului nu va conduce la pierderi sau fragmentări de habitate, cu semnificație pentru speciile de interes comunitar;*
* *lucrările se vor executa în vecinătatea sitului, nu sunt de amploare și numai în perioada de execuție a lucrărilor se va manifesta un impact local, limitat în timp. Se poate aprecia că pe termen mediu și lung dinamica populației criteriu ce a stat la baza desemnării sitului nu va fi influențată;*
* *impactul negativ al proiectului asupra sitului va fi nesemnificativ, cu manifestare numai în zonele și în perioada de lucru;*
* *proiectul nu afectează direct sau indirect zonele de hrănire/reproducere/migraţie și nu va determina izolarea reproductivă a unei specii de interes comunitar sau a speciilor tipice care intră în compoziţia unui habitat de interes comunitar;*
* *nivelul și semnificația impactului datorate proiectului rămân limitate, punctiforme și lipsite de relevanță asupra elementelor ce au stat la baza desemnării sitului;*
* *proiectul nu are influenţă directă asupra ariei naturale protejate de interes comunitar, prin emisii în aer, folosire de resurse naturale, ş.a.;*
* *proiectul nu implică tehnologii care să inducă risc de accidente, nu implică utilizarea, stocarea, transportul, manipularea sau producerea de substanţe sau materiale care ar putea afecta speciile şi/sau habitatele de interes comunitar pentru care aria naturală protejată de interes comunitar a fost desemnată;*

*d) din analiza listei de control pentru etapa de încadrare privind evaluarea adecvată, finalizată în şedinţa Comisiei de Analiză Tehnică, nu rezultă un impact semnificativ asupra ariei protejate al proiectului propus.*

***Proiectul propus nu necesită parcurgerea celorlalte etape ale procedurii de evaluare adecvată.***

Condiţii de realizare a proiectului:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Perimetrul temporar de exploatare va fi delimitat prin bornare şi va fi inscripţionat.*

*3. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*4. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

*5. Mijloacele de transport şi utilajele folosite vor fi întreţinute corespunzător, pentru a se reduce emisiile de noxe în atmosferă şi scurgerile accidentale de carburanţi/lubrifianţi.*

*6. Se vor asigura condiţii de umectare a căilor de acces în scopul prevenirii poluării atmosferei cu pulberi de praf.*

*7. Se vor lua măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

- *evitarea depozitării necontrolate a materialelor folosite.*

*8. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*9. Se interzice spălarea utilajelor şi a mijloacelor de transport în albia sau pe malurile cursului de apă. Se interzice alimentarea cu carburanţi şi lubrefianţi a mijloacelor auto şi a utilajelor în perimetrul balastierei.*

*10. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*11. În scopul conservării habitatelor şi speciilor de interes comunitar din zona de implementare a proiectului se interzice:*

1. *- orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*- perturbarea intenţionată în cursul perioadei de reproducere, de creştere, de hibernare şi de migraţie a faunei sălbatice;*

*- deteriorarea şi/sau distrugerea locurilor de reproducere, de odihnă ori de hrănire;*

*- arderea vegetaţiei ierboase;*

*- distrugerea, arderea şi tăierea vegetaţiei lemnoase;*

*- folosirea tratamentelor chimice în interiorul şi în vecinătatea habitatelor frecventate de aceste specii;*

*- intervenţia asupra cursului de apă prin construcţii care pot reprezenta bariere pentru deplasarea peştilor.*

*În timpul execuţiei lucrărilor se vor lua toate măsurile necesare în vederea menţinerii stării actuale de conservare a tipurilor de habitate naturale şi a speciilor de interes comunitar.*

*Se vor respecta prevederile legale în domeniul protecţiei mediului înconjurător, îndeosebi privind conservarea valorilor naturale prevăzute de Directiva 92/43/CEE privind conservarea habitatelor naturale şi a speciilor de faună şi floră sălbatică, respectiv*:

* *Ordinul M.M.D.D. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România, modificat prin Ordinul M.M.P. nr. 2387/2011;*
* *Ordinul Ministrului Mediului, Apelor şi Pădurilor nr. 46/2016 privind instituirea regimului de arie naturală protejată şi declararea siturilor de importanţă comunitară ca parte integrantă a reţelei ecologice europene Natura 2000 în România;*
* *H.G. nr. 1284/2007 privind declararea ariilor de protecţie specială avifaunistică ca parte integrantă a reţelei ecologice europene Natura 2000 în România, modificată şi completată prin H.G. nr. 971/2011;*
* *O.U.G. nr. 57/20.06.2007 privind regimul ariilor naturale protejate, conservarea habitatelor naturale a florei şi faunei sălbatice, aprobată cu modificări şi completări prin Legea nr. 49/2011, modificată şi completată prin O.U.G. nr. 31/2014, prin O.G. nr. 20/2014 aprobată cu Legea nr. 73/2015, prin O.G. nr. 7/2016 şi prin Legea nr. 95/201612.*

1. *La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*13. Pentru desfășurarea activității de extracţie de agregate titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare şi va solicita şi obţine autorizaţia de mediu revizuită.*

*14. La finalizarea proiectului de amenajare piscicolă, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean B.-N. al G.N.M. pentru verificarea conformării cu actul de reglementare şi va solicita şi obţine autorizaţia de mediu pentru activitatea de piscicultură.*

**Prezentul act de reglementare este valabil pe toată perioada punerii în aplicare a proiectului, dacă nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor acordului de mediu se sancționează conform legislației în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de HG 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr.554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, p. ŞEF SERVICIU

AVIZE, ACORDURI, AUTORIZAŢII,

biolog-chimist Sever Ioan ROMAN

geogr. Nicoleta Şomfelean

Întocmit,

ing. Livia Puşcaş